**דקר קייד מונטגומרי** (באנגלית: **Dacre Cayd Montgomery**; נולד ב־22 בנובמבר 1994) הוא שחקן אוסטרלי, המוכר בעיקר בזכות כיבובו בתור ג׳ייסון לי סקוט בסרט "פאוור ריינג׳רס", ובתור בילי הרגרוב בסדרה "דברים מוזרים".

ביוגרפיה
--------

### ילדותו

דקר נולד לאמא קנדית ששמה ג'ודית ברט ואבא מניו זילנד ששמו סקוט מונטגומרי הרווי. לדקר יש אחות אחת, צעירה ממנו, לאחותו קוראים סאקייה

ההורים של דקר עבדו בעולם הקולנוע, כך שדקר בילה הרבה זמן באולפנים וזה מה שנתן לו את השאיפה להיות שחקן. כבר בגיל עשר קיבל דקר את תפקיד המשחק הראשון שלו. בגיל 12 הוא התחיל לקחת קורסי משחק בבית ספר למשחק. כשעלה לתיכון "מוונט לוולי" התקבל לתוכנית אומנותית מתקדמת בבית הספר. ולקח חלק בהמון הופעות והצגות בבית הספר.

כסיים דקר את התיכון הוא קיבל "אוסקר" מבית הספר, על זה שהיה השחקן הטוב ביותר בבית הספר התיכון שלו מזה 5 שנים. בנוסף כשסיים תיכון הצביעו תלמידי בית הספר שיש לו את הפוטנציאל הגבוה ביותר להיות שחקן בהוליווד.

### חיים אישיים

השאיפה של דקר הייתה להתקבל לאקדמיית ״וואפאה״ (באנגלית: WAAPA) והוא עבר מסע מפרך באודישנים והכנה לאקדמיה. ולאחר מסע זה דקר התקבל והתחיל את 3 שנות הלמידה של אומנות ומשחק באקדמיה. כשסיים ללמוד ב״וואפאה״ ובאוניברסיטת אדית׳ קואן (באנגלית: EDITH COUAN UNIVERSITY) המשיך ללמוד דרמה ואמנות במסגרות אחרות.

קריירה
------

התפקיד הרשמי הראשון של דקר במשחק היה בשנת 2011 כששיחק את הדמות של פרד בסרט הקצר "ברטנארד הנורא", ושיחק בסרט קצר נוסף; "עץ משפחה" את הדמות של וויל. בשנת 2015 דקר הופיע בוידאו קליפ לשיר "Old souls" של להקת ההבי מטאל האוסטרלית Make Them Suffer.

בשנת 2016 גילם את ג'רמי בסרט האימה הפסיכולוגי "שכונה בטוחה", ובאותה השנה בסרט האוסטרלי "קצת פחות גבר" את הדמות של מייק.

בשנת 2017 לוהק לסרט גיבורי העל האמריקאי "פאוור ריינג'רס" את ג'ייסון סקוט (הריינג'ר האדום, מנהיג החבורה). עוד באותה השנה דקר השתתף בווידאו קליפ של הצמד המוזיקלי אנגוס וג׳וליה סטון (אנ') לשיר שנקרא ״Chateau".

משנת 2017 עד 2019 שיחק את בילי הרגרוב בעונות 2 -3 של סדרת המסתורין המצליחה "דברים מוזרים"' שיצרו האחים דאפר לשירות הסטרימינג של נטפליקס. דקר אמור להשתתף גם בעונה הרביעית של דברים מוזרים שאמורה לצאת בקיץ 2022.

ב-11 ביולי 2019 דקר חשף את הספר הדיגיטלי שעבד עליו בשם "dkhm" שמסופר שם על הדרך שלו להצלחה ומי עזר לו בדרך.

בשנת 2020 גילם את התפקיד הראשי בקומדיה הרומנטית "גלריית הלב השבור" בדמותו של ניק דניאלסון. בהמשך השנה לוהק לסרט הביוגרפי של הבמאי באז לורמן "אלביס" אודות חיו של הזמר אלביס פרסלי. מונטגומרי יגלם את דמותו של הבמאי והמפיק סטיב בינדר בעוד שאוסטין באטלר יגלם את פרסלי.

פילמוגרפיה
----------

קולנוע| שנה | סרט | תפקיד | הערות |
| --- | --- | --- | --- |
| 2016 | שכונה בטוחה | ג'רמי |  |
| 2017 | קצת פחות גבר | מייק |  |
| פאוור ריינג'רס | ג'ייסון סקוט / הריינג'ר האדום |  |
| 2020 | גלריית הלב השבור | ניק דניאלסון |  |
| 2022 | אלביס | סטיב בינדר | בצילומים |

טלוויזיה| שנה | סדרה | תפקיד | הערות |
| --- | --- | --- | --- |
| 2017-הווה | דברים מוזרים | בילי הרגרוב | תפקיד ראשי; עונות 2–3 |

קליפי מוזיקה| שנה | שם הקליפ | זמר | תפקיד |
| --- | --- | --- | --- |
| 2015 | "old souls" | Make them suffer | רוברט |
| 2017 | "chateau" | אנגוס וג'וליה סטונס | האיש המוביל |

פרסים והשתתפויות בתחרויות| שנה | תחרות | קטגוריה | שם הסדרה | תוצאה |
| --- | --- | --- | --- | --- |
| 2017 | פרסי בחירת הנוער | **השחקן הטוב ביותר בסרט מדע בדיוני** | פאוור ריינג׳רס | מועמדות |
| 2018 | גילדת שחקני המסך | **ההופעה הטובה ביותר של אנסמבל שחקנים בסדרת דרמה** | דברים מוזרים |
| פרסי הסרטים והטלוויזיה של MTV | **גניבת הסצנה** |
| 2020 | גילדת שחקני המסך | **ההופעה הטובה ביותר של אנסמבל שחקנים בסדרת דרמה** |

קישורים חיצוניים
----------------

ויקישיתוף מדיה וקבצים בנושא **דקר מונטגומרי** בוויקישיתוף
* דקר מונטגומרי, ברשת החברתית טוויטר
* דקר מונטגומרי, ברשת החברתית אינסטגרם
* דקר מונטגומרי, במסד הנתונים הקולנועיים IMDb (באנגלית)
* דקר מונטגומרי, באתר AllMovie (באנגלית)
* דקר מונטגומרי, באתר Rotten Tomatoes (באנגלית)
* דקר מונטגומרי, באתר Metacritic (באנגלית)
* דקר מונטגומרי, במסד הנתונים הקולנועיים KinoPoisk (ברוסית)

הערות שוליים
------------

1. 1 2 3  IMDB, IMDB, IMDB, ‏2017
2. 1 2  FANDOM WRITERS, FANDOM, 2018
3. 1 2 3 4 5 6 7 8  BUSTLE WRITERS, BUSTLE, 2017

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5704483
* BnF: cb171576011 (data)
* GND: 1235311198
* ISNI: 0000 0004 6357 217X
* LCCN: no2017084610
* NTA: 411275569
* VIAF: 5671149919442906650000
* WorldCat: lccn-no2017084610

 |